**Tervetuloa kilpailemaan Kuopioon!**

**Tammiuinnit** ovat uusi kilpailu, joka järjestetään nyt ensimmäisen kerran. Osallistujia on 12 seurasta ja startteja 374. Kilpailut uidaan viidellä (5) radalla, jotta saadaan riittävästi aikaa uimareille palautua seuraavaan lajiin. Kilpailut kestävät n. 3,5 h.

Uimahalli on yleisölle avoinna kilpailujen ajan. Kilpailijat saavat verrytellä kisan aikana heille osoitetuilla radoilla matalassa altaassa. Muut altaat ovat yleisön käytössä. Kilpailualtaassa verryttely alkaa kello **12:00 ja päättyy kello 12:55.**

Yleisö on tervetullut katsomoon. Katsomossa liikutaan vain sisäkengillä.

Autopaikat uimahallin ympäristössä ovat maksullisia. Valtuustovirastotalon parkkipaikka on viikonloppuisin maksuton (Karjalankadun ja Suokadun risteyksessä, sisäänajo Suokadun puolelta). Parkkipaikka on uimahallin kanssa samalla puolella Suokatua. Bussiparkki löytyy Hannes Kolehmaisen kadulta.

Jaamme seurojen rannekkeet uimahallin 2. krs, ovessa lukee kisakanslia **kello 11:30 alkaen**. Pukukaapit toimivat rannekkeilla. Rannekkeita jaetaan yksi aina kahta uimaria kohden ja pukuhuoneissa on kilpailijoille varattuna erikseen merkityt pukukaapit. Loppu pukuhuonetila on varattu yleisön käyttöön.

Seurojen tulee palauttaa kaikki saamansa rannekkeet samassa kirjekuoressa kuin tullessa ja jättäkää rannekkeet lähtiessä kisakansliaan. Kadonneista rannekkeista perimme seuralta 40 € maksun.

Palkinnot jaetaan kisakansliasta toisessa kerroksessa, hakekaa niitä jo kilpailun aikana. Ohjeistakaa uimareitanne hakemaan palkintonsa, kiitos.

Peruutusaika päättyy tunti ennen kilpailun alkua. Peruutuksen voi tehdä **wingrodanin** valmentajasovelluksella netissä. Seurat saavat peruutusohjeet ilmoittamaansa sähköpostiin. Mikäli verryttelyn aikana tulee vielä peruutuksia, tehkää ne suoraan tulospalveluun.

**Lähtölistat** tehdään vasta peruutusajan päätyttyä, ja ne julkaistaan osoitteessa **www.livetiming.fi.** Paperisia lähtölistoja ei jaeta seuroille automaattisesti, jos haluatte paperiset listat, tilatkaa ne etukäteen sähköpostilla osoitteesta kilpailut(a)kuuskuopio.fi. Tilatut listat ovat haettavissa tulospalvelusta noin 15 minuuttia ennen jakson alkua.

Kisaverryttelyn ajan rata 0 on varattu ns. piikkiradaksi.

Kokoontuminen lajeihin tapahtuu hyppykerrosten alla. Toivotaan, että uimarit ja valmentajat oleskelevat kisojen aikana katsomossa tai aulassa. Kulku allastilaan tapahtuu ainoastaan pukuhuoneiden läpi, hyppykerrosten portaat eivät ole käytössä. Noudatattehan ohjeistuksia. Aikataulut ovat vain ohjeellisia! Seuraattehan kisojen kulkua, että pysytään aikataulussa.

**Hyviä ja onnistuneita kisoja kaikille!**

**Kuopion Uimaseura ry.**